JohanHeinsen/ENO huggingface dataset:
Lolland-Falsters Stifts-Tidende, 1842-03-05
Udenlandske Efterretninger. J det engelske Underhuus er den 24de Februar Williers Amendement og fuldkommen Afskaffelse af al Korntold forkastet med den overordentlige Majoritet af 303 Stemmer (393 mod 90), og den følgende Dag blev et andet mindre vigtigt Amendement om en Forandring i Peels Forslag forkastet med 306 Stemmer mod 104. Ved denne Afstemning blev efter Børsen Halle" (og Times) Ministeriets Forslag endelig antaget, og om end, som Neue Zeitung efter andre engelske Blade antager, nogle ubetydelige Amendementer endnu ere tilbage, kan Udfaldet dog ikke være tvivlsomt, England, Østerrig, Rusland og Preussen have nu underskrevet Tractaten og Slavehandelen og Englands Ret til at visitere alle Skibe i de Farvande, hvor denne Handel kan drives, og saaledes er Frankrig paa en Maade atter udelukket af det europæiske Forbund. Bladene beskjæftige sig meget med denne Gjenstand, men modsige hinanden, idet Nogle paastaae, at Frankrig afgjørende og ubetinget har nægtet sin Tiltrædelse, Andre at denne kun er opsat, og at Adgang dertil skal staae det, aabent i 4 Maaneder. Bladet National mener, at Tiltrædelsen vil finde Sted, saasnart Kamrene, som næsten eenstemmig have erklæret sig derimod, ere opløste, og det beklager, at Frankrig ingen Ministre har, som turde vove at benytte det gunstige Øieblik, medens England fører en Krig uden Ære og uden Fordeel i China, medens det ostindiske Compagni er i betydelig Pengeforlegenhed, medens den engelske Hær i Afghanistan er omgiven af Farer, medens Rusland ophidser alle Englands Fjender i Central-Asien og Jndien, og medens Nordamerica skinsyg lurer paa alle Englands Bevægelser, – til at forene alle Sømagter af anden Rang, de forenede Stater, Spanien, Holland, Sverrig, Neapel og Portugal imod England. Preussen har ingen Skibe, Østerrig holder sin lille Flaade i det adriatiske Hav, og interesserer sig lige saa lidet som Rusland, der har nok i sine hvide Slaver, for Guineas Kyster. En fransk Gesandt er den 23de f. M. afreist til de forenede Stater i et meget vigtigt Ærinde, som har Hensyn til Visitationsretten.
Lolland-Falsters Stifts-Tidende, 1842-03-05
Augsburger Allgemeine Zeitungs Pariser-Correspondent berettede for kort siden, at der i det franske Ministerium gives et saakaldet sort Cabinet, hvor Breve til og fra politisk mistænkte Personer blive hemmelig aabnede, for de afleveres; enkelte Regjeringsblade benægtede vel dette, men paa en forunderlig tilbageholden Maade, og Correspondenten gjentager nu paa det Bestemteste sin Forsikring, som flere franske Oppositionsblade bekræfte, ja Bladet Mode's Redacteur har offentlig besværet sig over, at flere til ham adresserede Breve ere tilbageholdte og først senere komne til ham med Tegn paa, at Seglene have været brudte.
Lolland-Falsters Stifts-Tidende, 1842-03-05
J Algier have de franske Vaaben atter havt god Fremgang og flere heldige Streiftog og Plyndringer ere udførte. Hertugen af Nemours (Kongens 2den Søn) er reist til Toulon for derfra at indskibe sig til Algier.
Lolland-Falsters Stifts-Tidende, 1842-03-05
Ved Tallotteriets 1534 Trækning i Kjøbenhavn udkom: Ved Tallotteriets 1534 Trækning i Kjøbenhavn udkom: Gudstjeneste. Imorgen begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1842-03-05
AVERTISSEMENTS.
Lolland-Falsters Stifts-Tidende, 1842-03-05
Fra Pressen er udkommen: Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen.
Lolland-Falsters Stifts-Tidende, 1842-03-05
Tredie Hefte. Det faaes hos Thierry i Nakskov, Giegengack i Maribo og paa Adressecontoiret i Nykjøbing for 36 s. 4de Hefte samt 2det Oplag af 1ste og 2det Hefte er under Pressen.
Lolland-Falsters Stifts-Tidende, 1842-03-05
NB. Da jeg har bragt i Erfaring, at flere Exemplarer, af dette Værk ere urigtigen indheftede, er det min Pligt herved at bede Enhver, der har modtaget saadanne Exemplarer, at tilstille enten mig eller mine Commissionairer disse, for at denne for mig meget ubehagelige Feil, der alene hidrører fra Bogbinderen, kan blive rettet. Nykjøbing d. 5te Marts 1842. W. Laub.
Lolland-Falsters Stifts-Tidende, 1842-03-05
At Nykjøbing Kirkes Regnskab for Aaret 1811. er fra Dato henlagt i lovbefalet Tid til Eftersyn hos Borgerrepræsentanternes Formand, Bagermester Krüger, bekjendtgjøres herved.
Lolland-Falsters Stifts-Tidende, 1842-03-05
Nykjøbings Communalbestyrelse den 7de Marts Møller.
Lolland-Falsters Stifts-Tidende, 1842-03-05
Med kongelig allernaadigst Tilladelse vil Undertegnede, som er ankommen hertil med sit Selskab, have den Ære at give nogle brillante Forestillinger, bestaaende i gymnastiske Øvelser, herculiske og athletiske Stillinger, Pantomimer &c. Den første Forestilling gives Søndagen den 6te d. M. om Aftenen Kl. 6 paa Raadstuen. Priserne ere: 1ste Plads 2 Mk. (for Børn det Halve), 2den Plads 1 Mk. Det nærmere erfares af Placaterne. Nykjøbing den 5te Marts 1842. Ærbødigst F. W. Hoffmann. M. Levin fra Schleswig anbefaler sig med sin nye, probate, hollandske Pletsæbe, som paa den letteste Maade man hidtil har kunnet udfinde og uden i mindste Maade at skade Farven i Tøiet, aftager Pletter af uldne, Silke-, Linned= eller Bomuldstøier. Ligeledes anbefaler jeg den saa meget yndede og meget fordeelagtige Batavia jord til at skærpe alle Sorter skærende Jnstrumenter, saa at de erholde en særdeles fiin Æg og Snit. Hensigtsmæssigheden af ovennævnte Pletsæbe er paa Opfordring bleven attesteret af flere Herrer, blandt hvilke her nævnes Dhrr. Major Müller, Adjutant hos H. K. H. Prinds Frederik Ferdinand, Pastor Rønne i Kjøbenhavn, Cand. jur, og Pr. Lieutenant i Kongens Livcorps Thal, Kammerjunker og Major i samme Corps d'Auchamp og Petersen paa Ødemarkgaard.
Lolland-Falsters Stifts-Tidende, 1842-03-05
Skipper A. W. Schrøder afgaaer bestemt herfra til Kjøbenhavn Mandagen den de d. M., medtagende Fragtgods og Passagerer.
Lolland-Falsters Stifts-Tidende, 1842-03-05
Handelslærling. Et ungt Menneske, som regner og skriver godt, og bliver confirmeret til førstkommende Paaske, ønsker sig anbragt som Handelslærling. - Adressecontoiret anviser.
Lolland-Falsters Stifts-Tidende, 1842-03-05
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade-Fabrik ved Kjøbenhavn, erholdes til Fabrikpriserne, 2 Mk. 4 s. a 8 Mk. pr. Pd., hos Hr. P. H. Berg i Nykjø- Hr. Agent L. J. Ben bing paa Falster. zon i Stubbekjøbing. H. Dorph i Saxkiø- - S. M. Roepstorff og bing. Chr. Holst i Nakskov. J. N. Lunddahl i - J. Gottschalck Mariboe. Stege. J. H. Heidenheim i - J. E. Hald i Præstøe. H. P. Ditzel i Vor Nysted. B. H. Pohler i Nodby. dingborg.
Lolland-Falsters Stifts-Tidende, 1842-03-05
Damp Chocolade, indpakket i Æsker og Vignetter, prydet med Orla Lehmanns Portrait erholdes til Fabrikpriser 48 s., 64 s. og 1 Rbd. faaes hos P. H. Berg i Nykjøbing.
Lolland-Falsters Stifts-Tidende, 1842-03-05
Det bekjendtgjøres herved at min mørkerøde 3 blods Hingst, 11½ Qvarteer høi og af udmærket Bygning, fra den 12te d. M. indtil Slutningen af Mai Maaned, henstaaer til Bedækning paa Gaarden Nøisomhed pr. Nykjøbing, samt at Betalingen derfor er 5 Rbd. 48 s. uden, og 8 Rbd. med Ombedæknings=Ret til næste Aar for de Hopper, som i dette Foraar ikke blive drægtige. Gedsørgaard den 2den Marts 1842. M. Lietze.
Lolland-Falsters Stifts-Tidende, 1842-03-05
Mandagen den 14de Marts 1842. opføres i Theaterlocalet paa Aalholm Slot, af Dilet, tanter til Fordeel for Trængende i Nysted: 1) Kostgængeren, Lystspil i een Act af Scribe, 2) Misforstaaelse paa Misforstaaelse, Lystspil i een Act.
Lolland-Falsters Stifts-Tidende, 1842-03-05
3) Landstedet ved Kongeveien, Lystspil i een Act af Kotzebue. Billetter a 2 Mk. Stykker erholdes hos Maler Schmidt i Nysted, samt ved Indgangen, som aabnes Kl. 5 1/2. Begyndelsen skeer Kl. 6 1/2.
Lolland-Falsters Stifts-Tidende, 1842-03-05
En Hoppe med Føl af FrederiksborgStutteries Race og en fortrinligt bygget Føl-Hoppe med Fol efter Fuldblodshingsten Cigar, anvises til Kjøbs af Forvalter Møller paa Skjørringe.
Lolland-Falsters Stifts-Tidende, 1842-03-05
Auctioner. Løverdagen den 12te Martii d. A. Formiddag Kl. 10 lader Garver A. Bech paa hans Boepæl heri Byen ved Auction opbyde til Bortsalg et Parti dansk Saalelæder, Bindsaalelæder, Smurtlæder, brune og sorte Kalveskind, Hestelædere Bagparter og Affald samt garvede Hestehuder m.m. Vederhæftige Kjøbere gives Credit til Mikkelsdag d. A. Nyekjøbing den 1ste Marts 1842. Møller.
Lolland-Falsters Stifts-Tidende, 1842-03-05
Onsdagen den 9de Martii d. A. Formiddag Kl. 11, lader Kjøbmand Chr. Hansen paa hans Boepæl heri Byen ved Auction opbyde til Bortsalg en Deel Rug, Byg, Havre, Erter, Vikker, Malt, Kløverfrøe og røget Flesk, med Credit for vederheftige Kjøbere til Mikkelsdag d. A., hvilket herved bekjendtgjøres. Nyekjøbing den 28de Februarii 1842. Møller.
Lolland-Falsters Stifts-Tidende, 1842-03-05
Mortifications-Stævninger. Fjerde Klasse. til Documenter efter Stempletpapir. No 2. Forordningens § 5 Litr. b. 10 Rigsbankskilling Sølv. en Jens Schwensen, 1842. Hans Kongelige Majestæts virkelige Cancellieraad, Byefoged og Byeskriver i Nyested Kjøb, stad, samt Dommer og Skriver ved Grevskabet Christiansholms Birk paa Lolland, Gjør herved vitterligt: at for mig har Brændeviinsbrænder Hermann Christensen heraf Nysted andraget, hvorledes han, ifølge ham dertil meddeelt Kongelig allernaadigst Bevilling af 26de Januarii 1839, finder sig beføjet til at indkalde Den eller De, som maatte have nogen Adkomst til efternævnte Obligationer: 1. En af afgangne Kjøbmand Westrup til afdøde Byefoged Prom, under 31te December 1810 udstædt, og den 7de Januarii 1811 tinglæst Pante=Obligation paa 400 Rdlr. D. C., imod 2den Prioritets Panteret i 2de saakaldte Westrupske Vænger ved Nyested.
Lolland-Falsters Stifts-Tidende, 1842-03-05
En af samme til Kammerraad Høyer, under 1ste October 1821 udstædt, og samme Dag tinglæst Panteobligation paa 310 Rbd. 3 Mk. Sedler og Tegn, hvorfor er givet 2den Prioritets Panteret i nævnte Vænger, thi bliver derfor herved med lovbefalet Aar og Dags Varsel, indstevnet Den eller De, som maatte have forommeldte Obligationer i Hænde, dermed at fremkomme og deres lovlige Adkomst dertil at beviisliggjøre, ved Nyested Bytingsret, der holdes paa Raadstuen hersteds, den første Mandag, som er ordinair Retsdag i Junii Maaned 1843, om Formiddagen Kl. 10, da saafremt Ingen med behørig Ligitimation melder sig, Citanten vil forvente og paastaae, at nævnte Obligationer, der i sin Tid ere indfriede, men blevne forkommede, ved Dom vorde mortificerede. Landag eller Forelæggelse er afskaffet efter Forordningen af 3die Junii 1796. Til Bekræftelse under min Haand og Segl. Nyested Byfoged-Contoir, den 25de Februar 1842. J. Schwensen. (L. S.)
Lolland-Falsters Stifts-Tidende, 1842-03-05
Fjerde Klasse.
Lolland-Falsters Stifts-Tidende, 1842-03-05
til Documenter efter Stempletpapirs No 2. Forordningens § 5 Litr. b. 10 Rigsbankskilling Sølv. el Mathias Møller, 1842. Justitsraad, Borgemester, Byefoged, Bye og Raadstueskriver i Nykjøbing, samt Birkeskriver i Falsters Birk.
Lolland-Falsters Stifts-Tidende, 1842-03-05
Gjør vitterligt: at for mig haver andraget Procurator Tidemand her af Byen, hvorledes han, som Mandatarius for afgangne Jens Nielsen Jensens testamentariske Arvinger, eller ligeledes afdøde Magnus Hermann Eystrups eller Aystrups nulevende Børn, nemlig Bagersvend Jens Andreas Laurentius, Matros Johan Christian, og Datteren Sophie Dorthea, givt med Slagtermester Søren Jensen Krog i Aalborg, agter i Medhold af Forordningen af 11te September 1839, at søge disse Arvinger ved Dom kjendte eiendomsberettigede til deres fraværende og formeentligen forlængst ved Døden afgaaede Broders og Medarvings Niels Jensen Eystrups eller Anstrups Andeel med Renter i den Capital, som i Følge Jens Nielsen Jensens Testamente af 26de Marts 1798, er hine Arvinger tilfalden, og hvilken Andeel for den Fraværendes Vedkommende, indestaaer i Nyekjøbings Overformynderie med 546 Rbd. 4 Mk. 14 s. Sedler og Tegn, eller og til, efter Omstændighederne, at vorde kjendte berettigede til, at oppebære Renterne af denne Capital. Thi bliver, i Følge heraf, bemeldte Niels Jensen Eystrup eller Aystrup, herved indstevnet, med Aar og Dage Varsel, til at møde inden Nyekjøbing Kjøbstads Byetingsret, som holdes paa Nyekjøbings Raadstue den første ordinaire Tingdag i Junii Maaned 1843, for der og da Sigtelse og Saggivelse at modtage, Documenter at see i Retten fremlagte, stævnte og ustævnte Vidners edelige Forklaring, og Paastand, at anføre, samt Dom at modtage i forbenævnte Henseende; alt efter Citanternes inden Retten derom nærmere gjørende Jrettesættelse og Paastand. J lige Maade indstevnes og med samme Varsel til fornævnte Tid og Sted at give Møde, den fraværende Niels Jensen Eysrups eller Aysttrups muelige Arvinger, for deres Tarv under Sagen at iagttage.
Lolland-Falsters Stifts-Tidende, 1842-03-05
Forelæggelse og Laugdag er afskaffet ved Forordningen af 3die Junii 1796.
Lolland-Falsters Stifts-Tidende, 1842-03-05
Til Bekræftelse under min Underskrivt og mit Embeds Segl. Nyekjøbing paa Falster, den 2den Marts 1842. Møller.
Lolland-Falsters Stifts-Tidende, 1842-03-05
Det Red. under Mærket vi tilstillede Jnserat med Overskrift: "Heldige Omstændigheder", kan ikke blive optaget i Stiftstidenden, da Forfatteren ikke har navngivet sig.
Lolland-Falsters Stifts-Tidende, 1842-03-05
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Rysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg
Lolland-Falsters Stifts-Tidende, 1842-03-07
Lollands Falsters Da Etisk Tidende. Redigeret, trykt og udgivet af W. F. Laub i Nykjøbing. No 2829. Mandagen den 7 Marts.
Lolland-Falsters Stifts-Tidende, 1842-03-07
Da Kjøbenhavnsposten, har optaget ovennævnte Artikel eller Udfald mod Lehnsbesidderne, vente vi afdette Blads Retfærdighedsfølelse at det ogsaa forunder disse velmeente Linier en Plads indenfor sine Spalter.
Lolland-Falsters Stifts-Tidende, 1842-03-07
En Upartisk, som hverken holder med Peer eller Poul.
Lolland-Falsters Stifts-Tidende, 1842-03-07
(Jndsendt fra Pastor Fogh.) Da jeg har erfaret, at der her i Byen ere forskjellige Meninger om det Hensigtsmæssige i en Forandring af det offentlige Skolevæsen, føler jeg mig tilskyndet til at offentliggjøre og til mine Medborgeres Overveielse henstille de Grunde, som bevægede mig til desangaaende at henvende mig til Borgerrepræsentanterne.
Lolland-Falsters Stifts-Tidende, 1842-03-07
Den danske Skole her i Byen har endnu stedse Navn af Borgerskole, men svarer for Øieblikket meget mindre til dette Navn end da den oprettedes. Af det nærværende Børneantal 140 ere kun 37 Børn af Borgere eller andre Personer af Middelstand og af dette Antal ere atter 27 i øverste Classe alene og tildeels privat underviste, indtil de kunne blive optagne i denne.
Lolland-Falsters Stifts-Tidende, 1842-03-07
Efter Forlydende har den kongelige Livlæge tilraadet Hs. Majestæt at gjøre en Reise til Jtalien for hans Sundheds Skyld. Om denne vil blive iværksat, er imidlertid ikke bestemt. (Aalb. Av.)
Lolland-Falsters Stifts-Tidende, 1842-03-07
Ved Udstillingen i Bazaren til Fordeel for Trængende skal ialt være indkommet omtrent 4000 Rbd. (Berl. Tid.)
Lolland-Falsters Stifts-Tidende, 1842-03-07
Høiesterets høitidelige Aabning fandt Sted i Torsdags paa Christiansborg. J den der foretagne Sag: "Skovrider J. Bredahl (Auditeur Liebenberg) contra Høiesterets-Advocat Buntzen paa Landmilice-Væsenets Vegne, betræffende Citantens Søns Værnepligt, blev afsagt følgende Dom: Citantens Søn Adam Julius bør være berettiget til at udslettes af Lægdsrullen. (Berl. Tid.)
Lolland-Falsters Stifts-Tidende, 1842-03-07
Fædrelandet beretter, at den danske Flaades første Krigsdampskib Ægir i denne Tid er underkastet en betydelig Reparation, hvilket skal være Aarsag til, at Deres Kongl. Høiheder Kronprindsens og Gemalindes Afreise til Mecklenborg er opsat. Vi henstille til Sagkyndige - siger Fædrelandet – at raade den Gaade, hvad Grunden kan være til at et for Statens Penge for mindre end et halvt Aar siden indkjøbt Dampskib allerede kan være underkastet en betydelig Reparation? Corsaren anmelder, at, for det Tilfælde, at Justitsraad Reiersen skulde (som det virkelig synes) have gjort sig til Princip, hver Uge at beslaglægge eet N af Corfaren, har Redactionen troet at burde gjøre sig til Princip, hver Uge at udgive to, halve, af hvilke da det ene stadig kan underrette Publicum om det andets Endeligt og Dødsmaade.
Lolland-Falsters Stifts-Tidende, 1842-03-07
J Aalb. Av. indeholdes en udførlig Erklæring fra Sognepræsten for Tæbring Pastorat paa Mors, hvori han som Formand for sit Sogns Forstanderskab protesterer mod Gyldigheden af det sammesteds foretagne Amtsraadsvalg, paa Grund af at ingen Valglister vare udarbeidede eller forelagte, og fordi Valbestyrelsen ikke havde villet afsige Kiendelse i Anledning af hans Protest modValgets Fremme, men overladt Afgjørelsen af samme til Pluralitetens Formening. Sagen er indsendt til Cancelliet, og vi skulle snarest muligt meddeele (Dagen.) Udfaldet.
Lolland-Falsters Stifts-Tidende, 1842-03-07
Aalborg Avis beretter fra Kbhvn, under 25de f. M. Man hører i denne Tid og hyppige Jndbrud og Tyverier. Saaledes sneg sig en temmelig velklædt Person i forrige Uge ved høi lys Dag ved Hjælp af en falsk Nøgle ind i et Værelse i et Huus i Gothersgade, udsøgte sig i god Mag de bedste af de derværende Klædningsstykker, og vilde til at begive sig bort med sit Ran, da han blev anholdt af Huusmoderen, som havde Aandsnærværelse nok til at raabe og Hjælp og faae Tyven arresteret. Hos en Guldsmed i Borgergade er ligeledes begaaet et Jndbrud, hvorved der er bortstiaalet endeel Guld, Sølv og Penge, uden at Gierningsmanden dertil er bleven opdaget; men det bliver ikke alene ved Tyveri og Jndbrud, man tillader sig ogsaa stundom et lille Overfald. Saaledes blev i Løverdags Aftes en Toldembedsmand, ved at passere Grønningen, angreben af to lurvetklædte Personer, der sprang til fra forskjellige Sider, greb ham i Frakken og søgte at faae ham til Jorden. Heldigviis var den Angrebne en kraftig Mand og forsynet med en solid Stok, hvormed han slog den Ene til Jorden, saa at Stokken gik over, imedens den Anden, forfærdet over sin Kammerats Nederlag, greb Flugten. da Ogsaa den Faldne undkom. Havde den Angrebne været en svag Person, var han sikkert bleven udplyndret, hvis han havde sluppen dermed.
Lolland-Falsters Stifts-Tidende, 1842-03-07
Professor Heiberg har angaaende sin i Paris afdøde Faders, Peter Andreas Heibergs, Begravelse ladet indrykke iblandt Andet Følgende i Fædrelandet: Da Begravelsen naturligviis ikke kunde opsættes indtil mine Ordres vare indhentede, saa blev Liget, som kun Husets Vert ledsagede, foreløbigen nedsænket paa et interimistisk Sted paa Montmartres Kirkegaard (cimetiere du nord), til hvilken den Afdøde henhørte, som beboer af det 4de Arondissement af Paris. Jeg gav nu Ordre til at kjøbe et Gravsted paa samme Kirkegaard, og den 31te Juli f. A. blev Liget gravet op af den provisoriske Jord, og under den lutherske Sognepræsts Assistance overantvordet den nye Grav. Denne er beliggende ved den nordvestlige Grændse af Kirkegaarden, nemlig Place St. Nicolas, liere ligne No. 59. Den er omringet med et Stakit, af sortmalet Egetræ, indenfor hvilket der er plantet fire Cyprestræer, eet i hvert Hjørne, samt et Acaciatræ paa det Sted, hvor Hovedet hviler. Ved Graven staaer et Monument, 5 a 6 Fod høit, bestaaende af en paa et Fundament opreist flad Steen, hvis tvende Sideflader have Jndskrivter, den ene paa Fransk, den anden paa Dansk. Paa den ene Flade staaer: PERRI ANDRHEBER, ne en Danmark, domicilie en France depuis 1803, Chef du buren des relations exterieures sous Pempire, en retraite depuis 1817, mort i Paris le 30 avril 1841, a Tage de 83 ans, laissant dans saa patrie. son tils unique, qui lui a leve ce monument. paa den anden Flade: Danske eller norske Vandrer, som besöger dette fremmede Sted, dvæl et Öieblik, ved din Landsmands Grav. Her hviler, PETER ANDRES HEIBER0, födt i Vordingborg den 16de November 1758, død i Paris den 30te April 1841, Hans Skjæbne er dig bekjendt.
Lolland-Falsters Stifts-Tidende, 1842-03-07
Forleden forefaldt en meget aparte Begivenhed i Kjøbenhavn. Paa en af Havnepladsene holdt en meget stor og svær Fragtvogn for at indtage Læs fra et Pakhuus. Da en liden Deel af Læsset var lagt paa Vognen og Kudsken skulde vende paa den smalle Vei imellem Pakhuset og Vandet, kom Bag hjulene og Vognen ind paa Skraaplanen af et aabentstaaende Slæbested. Hestene formaaede ikke at holde den svære Vogn, skjøndt den kun var lidet læsset, men baade Vogn, Heste og Kudsk styrtede baglænds ned i Vandet. Ved tililende Hielp lykkedes det strax at redde Kudsken, men da det medtog længere Tid at befrie Hestene fra Seletøiet, kunde man kun redde den ene af disse, hvorimod den anden druknede. (Dagen.)¬
Lolland-Falsters Stifts-Tidende, 1842-03-07
J Overretssagen: Procurator Nyholm Actor contra Arrestanten Tømmerhandler Johannes Fich, der var sigtet deels for at have falskeligen efterskrevet Hofjægermester Baron Knuths Navn Bye- paa en Qvittering, deels ved Vold tvungen Knuth, til at rathabere denne Qvittering og endelig for Tyveri, frifandtes Arrestanten af Mangel paa fuldstændigt juridisk Beviis, for Actors videre Tiltale. (Berl. Tid.)
Lolland-Falsters Stifts-Tidende, 1842-03-07
Den falsterske Bonde, der her i Bladet nylig yttrede sig mod Forfatteren til det Kammerraad Dalgas tilstillede anonyme Brev, hvori Bondestanden haardt medtoges, kunne vi nu meddele den Efterretning, at hans Ønske, at vide sin Erklæring læst af vedkommende Brevskriver, rimeligviis er opfyldt, da den meget udbredte Aarhuus Avis har optaget det Væsenligste deraf.
Lolland-Falsters Stifts-Tidende, 1842-03-07
Ledige Embeder. Sneiberg og Tjørring Sognekald i Ribe Stift, 148 Rbd. (Opslaaet vacant den 16de Februar.) Dette Embede er iblandt dem, der allernaadigst er forundt særdeles Lettelse i Skatter. Sønderfelding og Assing Sognekald i Ribe Stift, 145 Rdlr. (Opslaaet vacant den 25de Februar.) Dette Embede er iblandt dem, som der er forundt særdeles Lettelse i Skatter. Districtslæge=Embedet i Kjøbenhavns Amts søndre District.
Lolland-Falsters Stifts-Tidende, 1842-03-07
Befordringer, Præst i Haddeby, H. R. Harries, er allernaadigst beskikket til Sognepræst i Husum samt tillige til at være Provst for Husum og Bredsted Provstier, constititueret Toldinspecteur, Lieutenant A. L. Scheel til Told- og Consumtionsinspecteur i Sæby.
Lolland-Falsters Stifts-Tidende, 1842-03-07
Kjøbenhavns Børscours den 4de Marts 1842. Hamborg 2 Maaneder – a vista 200. Species 200. - 4 pCt. Kongelige Obligationer (uden Rente) 100 1/2 a 101 Rbd. Sedler. - Nationalbank Actier 105 3/4 a 106 Rbd. i rede Sølv.
Lolland-Falsters Stifts-Tidende, 1842-03-07
Kjøbenhavns Torvepriser den 5te Marts 1842. Rug, 4 Rbd. 72 s. a 6 Rbd. 16 s.; Hvede, 5 Rbd. 80 s. 3.8 Rbd. 32 s.; Byg, radet 3 Rbd. 32 s. a 3 Rbd. 56 s.; dito 6-radet, 2 Rbd. 68 s. a 3 Rbd. 4 s; Havre, 2 Rbd. 16 s. a 2 Rbd. 52 s.; Erter, 5 Rbd. 32 a 7 Rbd. 48 s.; Flæsk røget, Lpd., 1 Rbd. 80 s. a 2 Rbd. 12 s.; dito grønsaltet dito 1 Rbd. 64 s. a 1 Rbd. 88 s.; Smør, Pd., 21 a 26 s.; Æg, Snesen, 20 a 21 s.; sjællandsk Smør, Fjerdingen, 11 Rbd. 72 s. a 14 Rbd. S. og T. (Forlangte Jndrykkelser.) Hvad der længe havde ligget i Dvale, endogsaa efterat en Landmand i denne Tidendes No 18, trængende havde opfordret dertil, synes nu med saameget større Kraft at ville indhente det forsømte.